
Rhan 1
	Templed Profiad Proffesiynol 1:
	Strategaethau Asesu ar gyfer Dysgu



	Safon Addysgeg
	Asesu ar gyfer dysgu

	Beth wnaethoch chi a pham?

	Yn ystod y gwersi defnyddiais amryw o strtageaethau Asesu ar gyfer Dysgu pan yn cyflwyno y wers, yn ganol y wers ac ar ddiwedd y wers. Penderfynais defnyddio sawl strategaeth er mwyn amrywio yn fy ffordd o werthuso dealltwriaeth y plant. Defnyddiwyd Meini Prawf Llwyddiant ar gyfer pob tasg ffocws a thrafodwyd yn y cyflwyniad er mwyn sicrhau dealltwriaeth pob plentyn.
Ffonio Ffrind
Un o strategaeth defnyddiais yn ystod sesiwn cylchdroi oedd “Ffonio Ffrind”. Pan yn cwestiynu y plant ynglŷn â beth sydd angen ei wneud neu yn holi cwestiwn yn ymwneud â’r wybodaeth rydym wedi bod yn drafod, pe byddai y plentyn yn ansicr o sut i’w ateb byddaf yn rhoi cynnig iddynt ddod i blaen y dosbarth i dderbyn ffôn ffug i “ffonio” ffrind sydd y dosbarth i’w helpu. Penderfyniais ddefnyddio y strtaegaeth yma er mwyn defnyddio adnoddau byddent yn ei ddefnyddio yn y byd go iawn.
Y Gadair Goch
Defnyddiwyd Y Gadair Goch yn ystod gwers iaith gan ffocysu ar y chwedl Blodeuwedd. Yn ei tro, roeddem ni’n ffocysu ar un cymeriad yn benodol a byddai un disgybl yn eistedd yn y Gadair Goch ac yn ceisio mynd mewn i eisgidiau y cymeriad.
Bodiau i fyny, Bodiau i lawr
Defnyddiwyd ‘Bodiau i fyny, Bodiau i lawr’ sawl tro yn ystod y gwersi er mwyn sicrhau dealltwriaeth mewn ffordd syml. Enghraifft o pryd defnyddiais y strategaeth hyn yw pan yn esbonio gweithgaredd pob grŵp. Gofynnwyd i pob grŵp yn ei tro i ddangos eu dealltwriaeth gan ddangos ei bodiau i fyny, bodiau i lawr neu yn y cannol pe byddent yn ansicr. Pe byddaf yn gweld unigolyn gyda’i bodiau i lawr byddaf yn gofyn wrth un o’r plant i esbonio y weithgaredd, ac os nad ydynt yn deall ar ôl hynny byddaf yn esbonio unwaith eto. Mae hyn rhoi cyfle i’r plant gydweithio gyda’i gilydd i ddatblygu eu dealltwriaeth.

	Beth rydych chi wedi’i ddysgu?

	Rwyf wedi dysgu bod rhaid defnyddio amryw o strategaethau yn yr ystafell ddosbarth gan geisio gynnwys amryw ohonynt ym mhob gwers. Gan wneud hyn mae’n rhoi cyfle i’r plant dreialu amryw o ffyrdd i ddatblygu eu dealltwriaeth yn annibynnol a gan gydweithio gyda eraill. Dysgais ynglŷn â sawl strategaeth Asesu ar gyfer Dysgu newydd i mi, a ceisio addasu rhai strategaethau i fy nosbarth i; megis cynnwys propiau (2 ffôn ffug) yn hytrach na defnyddio y dychymyg yn unig.
Dysgais bod angen addasu asesu i ddealltwriaeth y plant, yn enwedig yn y Cyfnod Sylfaen. Defnyddio tegan meddal fel cymeriad ar gyfer y Meini Prawf Llwyddiant; sef Dafydd y Ddraig. Yn hytrach nac defnyddio geirfa proffesiynol megis “asesu”, roedd Dafydd y Ddraig yn cynnig cyfle i’w esbonio mewn ffyrdd i annog y plant i drio ei gorau glas. Gwelwyd bod y plant eisiau plesio Dafydd a rhoi ei holl ymdrech ym mhob gweithgaredd.

	Beth nesaf?

	Byddaf yn parhau i amrywio fy strategaethau gan geisio treialu beth sy’n gweithio orau yn y dosbarth. Gan geisio addasu fy strategaethau i gyrraedd pob gallu y plant, mae’n bwysig fy mod yn ceisio cynnwys oleiaf un strategaeth newydd bob wythnos.



	[bookmark: tblHere]Templed Profiad Proffesiynol 2:
	Gwersi Awyr Agored


	Safon Addysgeg
	Profiadau dysgu cyfunol


	Beth wnaethoch chi a pham?

	Yn ystod fy ngwersi Awyr Agored caiff amyrw o fesydd eu dargedu mewn amryw o ffyrdd drawsgwricwlaidd. Roedd y gwersi hyn yn ffordd i adfyfyrio ar beth wnaethom ni yn ystod yr wythnos yn y dosbarth mewn gosodiad wahanol i arfer. Er enghraifft; ar gyfer un gwers canolbwyntiwyd ar mathemateg a rhifedd. Roedd rhaid i’r plant fynd ati gan weithio fel tîm yn y goedwig i gasglu nifer o frigau phosib. Esbonwyd ei fod yn angenrheidiol bod pob plentyn yn ceisio casglu cyn gymaint a phosib. Penderfynais beidio esbonio pwrpas y brigau cyn iddynt ei casglu gan roeddwn eisiau iddynt sylweddoli ei fod yn holl bwysig i roi ymdrech dda ym mhob gweithgaredd maent yn ei wneud. Felly os nad oeddynt wedi casglu digon o frigau byddent yn sylweddoli yn syth bydd yn anodd iddynt lwyddo. Yna, defnyddiwyd y brgiau er mwyn dangos ffyrdd rhicbren. Roedden ni wedi ffocysu ar pictogram yn y dosbarth ar ddechrau yr wythnos felly bwriad y wers oedd i adfyfyrio ac i weld faint roedd y plant yn cofio o’r wers. Penderfynais wneud y wers yn gystadleuaeth gan roedd y dosbarth hon yn benodol yn mwynhau yr ochr gystadleuol yn ei gwaith. Gan guddio y rhif oedd ar y bwrdd gwyn ar y dehcrau roedd yn bosib cadw canolbwyntiad pob plentyn drwy gydol y wers. Yna, roedd rhaid i’r plant gyd-weithio gyda’i gilydd gan edrych ar y rhif roedd wedi ei ysgrifennu ar y bwrdd gwyn ac ei ddangos mewn ffordd rhicbren. 

	Beth rydych chi wedi’i ddysgu?

	Gan gyflawni amryw o sesiynau Awyr Agored, rwyf wedi dysgu bod tynnu y plant allan o’r dosbarth i ddysgu mewn amryw o osodiadau o fudd i’w haddysg hwy. Credaf bod cynnwys amryw o amgylchoedd gwahanol o fewn addysg y plant yn hanfodol er mwyn idddynt weld y gallu o ddatblygu ei dealltwriaeth o fewn sawl safbwynt gwahanol. Rwyf yn gweld pwysigrwydd adfyfyrio ar gwersi sydd wedi cael ei cyflawni, gan bod hyn yn rhoi cyfle i’r plant weld ei cynnydd hwy a beth yw’r camau nesaf.

	Beth nesaf?

	O ran fy nghamau nesaf byddaf yn parhau i geisio amrywio yn fy nghynllunio gan geisio treialu amryw o strategaethau yn ymwneud â profiadau dysgu cyfunol. Credaf y byddaf yn ceisio cynnig y syniad bod pob dosbarth/ pob flwyddyn yn yr ysgol yn ceisio cynnwys gwersi awyr agored yn rhan o’u cynllunio. Gan wneud hyn bydd y plant yn parhau i ddatblygu o brofiadau cyfunol ac yn y pen draw yn gallu gweld a gwneud y profiadau hyn yn annibynnol.



	Templed Profiad Proffesiynol 3
	Siop Ffrwythau- Chwarae Rôl

	Safon Addysgeg
	Cyd-destunau dilys bywyd go iawn


	Beth wnaethoch chi a pham?

	Cynlluniais wers mathemateg i ddosbarth derbyn oedd yn seiliedig ar Arian. Cafwyd y wers yma ei chynnal yn yr ardal chwarae rôl. Yn ystod y wers yma cefais gyfle i addysgu y disgyblion am destun bywyd go iawn. Roedd mod di mi fel darpar athrawes defnyddio fy ngwybodaeth ar destunau go iawn, ac ei wneud mewn ffordd naturiol o fy mhrofiad dysgy. Nod y wers yw ceisio mynd i’r siop drwy ddewis y ffrwythau maent eisiau ac yna defnyddio araian ffug i dalu amdanynt. Roedd rhaid iddynt gallu adanbod pa fath o ddarn arain sydd ei hangen arnynt er mwyn prynu ffrwyth. Roedd y plant yn gyfrifol am yr arian gan sicrhau ei bod gyda y cyfanswm cywir, gan weithiau defnyddio dau ddarn arian. 

	Beth rydych chi wedi’i ddysgu?

	Gan wneud y profiad hwn credaf fy mod wedi annog y disgyblion i herio ei gallu yn annibynnol. Roedd yr ardal hon yn gyfle iddynt wneud hynny gan gynnig sawl opsiwn o sut i dalu am y ffrwythau. Gan geisio annog y plant i weithio yn annibynnol byddent yn magu y sgiliau y bydd eu hangen yn y dyfodol pan yn prynu ar ei pen ei hunain. Yn ystod fy mhroses o gynllunio a addysgu sylweddolais y pwysigrwydd o ddefnyddio testunau o bywyd o ddydd i ddydd. Mae’n bwysig bod y plant yn gweld beth maent yn ddysgu yn yr ystafell ddosbarth yn berthnasol i’r byd tu allan i’r ysgol a bod cysylltiadau (Dyfodol Llwyddiannus, 2015). Gan ddewis siop fel cyd-destun yr ardal chwarae rôl, gyda sicrwydd bydd y plant yn defnyddio y sgiliau maent yn ei ddysgu a datblygu yn y dyfodol. Gan sicrhau bod y plant yn cyd-weithio gyda’i gilydd. Sylweddolais hefyd gan bod y plant yn cael gwneud penderfyniadau ei hunain yn yr ardal, roedd yn tynnu a chadw sylw’r disgyblion drwy gydol y dasg, felly mae’n amlwg bod diddordeb y plant yn y dasg yn effeithio ar ymdrech a canlyniad eu datblygiad ar ddiwedd y dasg. O fewn y dasg yma sylweddolais bod y plant yn mwynhau her pan maent yn mwynhau y dasg/ weithgaredd. Maent eisiau sianels gan herio ei gallu a cheisio mwynhau y cam nesaf o’r dasg. Llwyddodd mwyafrif o’r disgyblion i wneud y dasg yn annibynnol neu gyd-weithio gyda’i gilydd gan drafod a gwrando ar farnau pawb. Arsylwais rhai grwpiau gan holi ac ei herio ynglŷn â pham roeddent wedi penderfynu defnyddio y darn arian penodol yna.

	Beth nesaf?

	O ran beth sydd angen ei wneud nesaf, byddaf yn parhau i arsylwi a asesu dealltwriaeth y disgyblion, gan ddarganfod beth yw eu cryfderau a gwendidau. Gan ganolbwyntio ar beth byddaf yn ei wneud er mwyn asesu os yw’r plentyn wedi dysgu a datblygu drwy wneud y dasg, byddaf yn ceisio defnyddio strwythur tebyg o fewn cyd-destunau gwahanol. Er enghraifft; byddai modd defnyddio sinema, caffi, a.y.b. Esbonwyd Piaget (1962) bod chwarae rôl yn hanfodol o fewn datblygiad plentyn felly mae’n hanfodol fy mod yn parhau i ddarganfod syniadau, er mwyn rhoi cyfle iddynt i ddefnyddio ei dychymyg a gwneud penderfyniadau yn annibynnol.



	Templed Profiad Proffesiynol 4
	Thema Cylchdroi


	Safon Addysgeg
	Themâu traws-gwricwlaidd


	Beth wnaethoch chi a pham?

	Gwers themau cylchdroi cafodd ei cwblhau dros tair gwers oedd y profiad yma. Roedd y system yma yn newydd i mi ac yr ysgol a felly roedd rhaid arbrofi ar ba ffordd y fyddai orau i’w addysgu. Ar gychwyn y wers gynta o’r cylchdroi esboniais pob tasg yn ddrylwyr gan gwestiynu rhai o’r plant ar ei dealltwriaeth o beth oedd angen ei wneud. Pan yn cychwyn yr ail a’r drydedd wers gofynnais wrth rhai o’r plant i esbonio y tasgau i blant y dosbarth, gan roeddent wedi gwneud oleiaf un o’r tasgau yn ystod y wers gyntaf. Roedd pob gweithgaredd yn canolbwyntio ar maes gwahanol a datblygu sgil gwahanol. Roedd y dasg ffocws yn ymwneud â codio logo yr ysgol ar y ‘Chromebook’ gan ddefnyddio y rhaglen ‘j2launch’, felly ffocysu ar y maes ‘Gwyddoniaeth a Thechnoleg’ oedd y dasg hon. Yn yr ail dasg roedd rhaid darganfod y nifer o gynhwysion sydd ei angen ar gyfer rysait ac yn gwneud gwaith arian ynglŷn â faint y byddai y cynhwysion yn costio, felly canolbwyntio ar y maes ‘Mathemateg a Rhifedd’ y byddai y plant yn eu wneud. Yn ystod y drydedd dasg roedd rhaid i’r plant gyflawni linell amser o hanes yr ysgol gan osod y digwyddiadau yn gronolegol gywir. Yna roedd rhaid iddynt ei roi ar blât bapur gan gynnwys lluniau o bob digwyddiad er mwyn cofio beth ddigwyddodd pob flwyddyn, felly canolbwyntio ar maes y dyniaethau oedd y dasg yma. I grynhoi, mae’r dair dasg wedi llwyddo i dargedu amryw o fesydd dysgu a phrofiad.

	Beth rydych chi wedi’i ddysgu?

	Credaf roedd y profiad hwn yn bwysig gan dyma y tro cyntaf roeddwn wedi ceisio ei wneud. Roedd fy mentor wedi defnyddio y system cylchdroi unwaith a felly roedd modd i ni rannu syniadau o sut i’w gyflwyno gyda’n gilydd gan gydweithio a darganfod beth oedd yn gweithio orau. Gan arbrofi a defnyddio strategaethau gwahanol i’w gyflwyno a pha dechneg oedd orau i gadw y plant ar waith, darganfyddais beth oedd yn gweithio orau gyda y dosbarth hyn. 

	Beth nesaf?

	O ran fy nghamau nesaf byddaf yn parhau i addasu a defnyddio thema cylchdroi yn fy ngwersi addysgu. Credaf y byddaf yn parhau i ddatblygu fy strategaeth o gyflwyno y cylchdroi gan geisio modelu enghraifft tebyg o’r gwaith a ceisio cwestiynu rhai o’r plant i ateb ambell gwestiwn ynddo. Rwy’n meddwl y byddai hyn yn dangos dealltwriaeth cadarn o’r gwaith gan y byddent wedi gweld, a chwblhau tasg tebyg fel dosbarth. Er mwyn datblygu y safon ymhellach, byddaf yn holi yr athrawon o fy nghwmpas am eu strwythurau hwy ac am ei barn ar fy strwythur i. Byddaf yn parhau i herio fy hun i gynnwys fwy o feysydd dysgu a phrofiad yn y gweithgareddau: megis pe byddaf wedi cynllunio gwers sy’n cynnwys dau brofiad, byddaf yn ceisio cynnwys un neu ddau brofiad arall yn ran ohono hefyd. Gan wneud hyn bydd y plant yn gallu datblygu ei sgiliau ymhellach.








Rhan 2

Beth byddaf yn adfyfrio? 
Fy mwriad yn ystod yr aseiniad yw adfyfyrio ar y cynnydd rwyf wedi ei wneud i gynnwys un o’r safonau SAC yn bennaf sef; ‘Addysgeg: Hyrwyddo, Profiadau dysgu cyfunol’ yn fy nghynllunio, paratoi ac addysgu. Drwy werthuso cynlluniau gwersi, byddaf yn gallu profi os yw profiadau dysgu cyfunol o fudd i’r plant. Byddaf yn trafod y manteision ac anfanteision o ddysgu cyfunol  fel rhan o addysg y plant a sut mae Cwricwlwm i Gymru wedi ei addasu i gynnig mwy o gyfleoedd i’w ddefnyddio yn yr ardaloedd a’r gwersi. Byddaf yn cyfeirio at fy mhrofiadau i o’u ddefnyddio a sut byddwn yn mynd ati i ddatblygu hyn ymhellach. Darganfyddwyd bod y disgyblion sydd yn derbyn profiadau addysg tu allan yn derbyn y sgiliau o fod yn fwy empathetig, goddefgar a pharchus tuag at wahanol ddiwylliannau a'r gymdeithas ar y cyfan (Nadelson & Jordan, 2012). 

Ar y llaw arall, y canlyniad mwyaf gwerthfawr o ddefnyddio profiadau addysg tu allan, gan ddefnyddio cysylltiadau gyda bywyd go iawn, mae’n fwy tebygol y byddent yn deall y pwnc yn well (Sandhya Coll, Richard Coll & David Treagust, 2018).  Felly yn ystod fy nhrafodaeth byddaf yn ceisio profi os yw hyn yn wir neu beidio gan geisio cynnwys tystiolaeth i gefnogi fy darganfyddiadau.

Drwy gydol fy adfyfyriad mae rhaid fy mod yn gwerthuso yn drylwyr gan edrych ar fy nghryfderau yn y safon yma, ond hefyd beth allaf ei wneud i wella a datblygu ymhellachr fy sgiliau a fy nealltwriaeth (Kramer, 1998). Byddaf yn mynd ati i rannu fy syniadau  o brofiadau dysgu cyfunol a beth rwyf wedi ei ddarganfod gan ymchwilio i beth sy’n gweithio orau.

Beth yw Profiadau Dysgu Cyfunol? 
Gan ystyried diffiniad profiadau dysgu cyfunol gellir dadlau bod tri term penodol i’w ddefnyddio sef;
1.	Cyfuniad o addysgu traddodiadol gyda dulliau a gafwyd ar lein.
2.	Cyfuniad o gyfryngau ac adnoddau o fewn amgylchedd e-ddysgu.
3.	Cyfuniad o nifer o ddulliau pedagogaidd ar wahân i addysgu ynglŷn â defnydd o dechnoleg (Whitelock & Jelfs, 2003).
Wrth drafod y tri diffiniad yma,gellir dweud mai y diffiniad cyntaf yw’r dehongliad mwyaf cyffredin (Australian Nation Training Authority, 2003). Cefnogwyd y diffiniad yma gan yr Adran Addysg a Sgiliau (2003), a trafodwyd bod unrhyw fath o dechnoleg o fewn addysg y plant yn cael ei gyfri fel e-ddysgu. Gwelwyd hyn yn digwydd ym mhob Blwyddyn dosbarth mewn ysgol cynradd. Ar y llaw arall, gellir dadlau bod technoleg yn rhan o bob gweithgaredd mewn oleiaf un ffordd ,felly nid oes ffordd i wahaniaethu beth sy’n cynnwys ‘e-ddysgu’ a beth sydd ddim (Kuutti, 1996).  
Rwyf yn ymwybodol o bwysigrwydd cynnwys y Maes Dysgu Gwyddoniaeth a Thechnoleg yn rhan o fy nghynllunio gan ei fod yn cynnig cyfleoedd cymdeithasol i bob plentyn (Graham Donaldson, 2015). I gefnogi'r diffiniad hwn ymhellach, mae llawer o raglenni sy’n darparu adnoddau syn ymwneud â’r cwricwlwm ar gyfer athrawon ac athrawon llanw (Brooke, 2017).
Gellir dweud bod yr agwedd o ddychymyg yn bwysig, hyd yn oed heb fynediad i adnoddau gwahanol, mae modd i’r disgyblion ddysgu a defnyddio'r sgiliau maent yn ei derbyn o sefyllfaoedd gwahanol (Wenger, 1998).
Felly gellir dweud  bod disgyblion yn dysgu o’r amgylchedd a’r gymdeithas o’u cwmpas. Damcaniaethwr a fyddai’n cefnogi hyn yw Lev Vygotsky (1934) gan ei fod yn esbonio bod unigolion yn dysgu o’r unigolion a’r amgylchedd o’u cwmpas.
Cytunwyd Driscoll (2002) bod dysgu cyfunol yn cynnwys dulliau pedagogaidd, megis lluniadaeth, ymddygiad, gwybyddol, a.y.b. 
Gan ffocysu ar ddatblygiad gwybyddol, gellir cyfeirio yn nôl at Lev Vygtosky (1934). Fel y trafodwyd ynghynt, credai Vygotsky (1934) bod plant yn magu ei dealltwriaeth a sgiliau o’r hyn maent yn ei gweld o’u cwmpas. Felly wrth gynllunio lleoliad gwers rhaid ystyried bydd y plant yn ehangu ei gwybodaeth yn fwy wrth edrych ar yr amgylchedd o’u cwmpas hefyd. Bydd y plant yn talu sylw i sut mae’r athro yn siarad, sut chafwyd y wers ei chyflwyno, beth yw strwythur y wers, sac yn cymryd i mewn beth maent yn ei weld o’u hamgylch. Cytunwyd damcaniaeth Kolb (2015) bod y rhyngweithiad rhwng yr unigolyn a’r amgylchedd yn ffurfio datblygiad y plentyn.

Gwersi Awyr Agored
Gan ffocysu ar ymddygiad gellir dweud bod damcaniaeth Skinner (1948) yn ymwneud â datblygiad ymddygiad y plentyn mewn atgyfnerthiad positif. Er mwyn addasu ymddygiad y plentyn defnyddwyd canmoliaeth. Esbonwyd bod dau fath o ymddygiad gwahanol sef; ymddygiad ymatebol ac ymddygiad gweithredol (B.F. Skinner). Yn bennaf, gwelwyd ymddygiad gweithredol yn yr ystafell ddosbarth gan fod rhai gweithredoedd yn arwain at gosb, megis; colli 5 munud o amser chwarae, ddim yn cael dewis pa ardal maent eisiau gweithio ynddo, a.y.b. Esboniai Skinner (1948) bod canmol yr unigolion sydd ymddwyn yn dda yn effeithio ar y plant sydd yn camymddwyn yn y dosbarth. Felly credaf fod hyn yn dangos y pwysigrwydd o ffocysu ar yr agweddau positif yn y dosbarth a chanmol y rhai sydd yn gweithio yn dda, yn hytrach na pheidio dweud dim.
Diffiniwyd gwersi awyr agored fel defnyddio ardaloedd gwahanol, ar wahân i’r ystafell ddosbarth, er mwyn hyrwyddo addysg a dysgu cyfannol (Parliament. House of Commons, 2010; White, 2011). Ebsoniai ymchwil bod treulio amser tu allan yn fanteisiol i blant yn emosiynol, corfforol a seicolegol .(Bilton, 2010; Waite, 2011). Esboniai Waite (2011) bod y defnydd o addysgu tu allan yn chwarae rôl hanfodol o fewn cwricwlwm y Cyfnod Sylfaen a'i fod yn cael effaith bositif ar ddatblygiad lles y plant, serch hynny nid yw hyn mor amlwg o fewn cwricwlwm Cyfnod Allweddol 2. Efallai na ellir gweld hyn mor amlwg yn yr hen gwricwlwm (2008), ond gellir dadlau bod y cwricwlwm newydd sef ‘Cwricwlwm i Gymru’ (2020) wedi ceisio  newid  hyn er mwyn rhoi mwy o gyfle i blant yn y Cyfnod Allweddol 2. Gan gynnig chwe maes dysgu a phrofiad, mae cyfle i gynnig gwersi awyr agored ym mhob maes. Pwysleisiwyd yr effaith bositif o addysgu o fewn amgylcheddau naturiol, yn enwedig pan mae mwynhad yn cael ei ddangos gan y disgyblion yn ystod y gweithgaredd (Waite et al, 2016).
Ar y llaw arall esboniai Leavers (2012) bod ymglymiad y plentyn yn cael ei weld pan mae’r plentyn yn rhoi ei sylw i gyd i’r gweithgaredd. Awgrymai hyn ei fod yn anodd ffocysu ar un pwynt penodol. Gan addysgu mewn amgylchedd gwahanol i’r arfer mae’n gallu bod yn anodd cynnal hyn drwy’r amser. Gan addasu i wersi tu allan, mae canolbwyntiad y rhai plant yn gallu cael ei ymyrryd. Felly, er mwyn ceisio osgoi hyn, trafodwyd gan Leavers (2012) bod pob plentyn angen derbyn yr hyder yn ei amgylchedd ei hunain er mwyn gallu sicrhau ei bod yn rhan o’r dysgu. Gwelwyd weithiau bod rhai plant sydd heb arfer gyda’r amgylchoedd o’u cwmpas yn gallu teimlo ar goll ynddo a gall hyn wneud i’r disgyblion deimlo yn anhapus yn ystod y gweithgaredd.
Felly, er mwyn ceisio osgoi hyn bydd rhaid ceisio cyflwyno yr amgylchedd mewn camau bach gan gynnal rhai sesiynau byr er mwyn sicrhau bod y plant yn dod i arfer gyda strwythur y wers. 
Darganfyddwyd gan Ouvry (2000) bod nifer o athrawon yn osgoi mynd tu allan oherwydd y tywydd. Rheswm yr athrawon dros hyn oedd ei pryder ynglŷn ag iechyd a lles y plant. Serch hynny, darganfyddwyd bod cyflwyno tywydd gwahanol i blant yn agor drysau i brofiadau newydd a gwahanol o addysgu. Felly byddaf yn cadw cofnod o bwysigrwydd bod y plant yn derbyn gwersi awyr agored beth bynnag fyddai y tywydd ar y diwrnod hwnnw. Mae’n rhoi cyfle i’r plant i ddysgu, wrth nid yn unig drwy glywed a gweld ond drwy flasu, arogli, cyffwrdd a theimlo (Mirrahimi et al. 2011).
Pan yn cynllunio ar gyfer yr awyr agored rhaid ffocysu ar y prif pedwar elfen canlynol;
1. Amser
2. Gweithgareddau
3. Addysgu gan y plant
4. Natur (Jennings, 2014).

Gan ffocysu ar y pedwar elfen yma byddaf yn gallu cynllunio fy ngwersi i gyrraedd nôd a cyflawniad y disgyblion.Er mwyn cyfiawnhau amser, mae rhaid sicrhau bod digon o gyfle i’r plant dderbyn y profiad llawn a digon o amser i archwilio a chwarae gan wneud yn siŵr bod canlyniad yn dod allan o’r gweithgaredd mewn ffordd naturiol ac nad oes angen rhuthro i’w gorffen. Gan ffocysu ar y gweithgareddau, mae rhaid gwneud yn siwr bod amrywiaeth o weithgaredd perthnasol fydd yn apelio ac o ddiddordeb i’r disgyblion.Drwy ystyried addysgu gan y plant, mae cyfle yma i gynnwys Llais y Plentyn (Erthygl 12 o Gonfensiwn y Cenhedloedd Unedig ar Hawliau’r Plentyn, 2021). Mae’n hanfodol bod y plant yn derbyn cyfrifoldebau yn ystod eu haddysg gan geisio defnyddio ei dealltwriaeth i addysgu gweddill y dosbarth. Mae natur yn rhan holl bwysig o’r gwersi awyr agored gan ei fod ynrhoi cyfle i’r plant gydweithio gyda’r amgylchedd o’u cwmpas ac ehangu  ei dealltwriaeth ymhellach. 
O ran fy ngwersi awyr agored , defnyddiais goedwig oedd ar safle yr ysgol ar nifer o achlysuron.Roedd hyn yn rhoi cyfle i’r disgyblion weld a dysgu rhywbeth newydd yn ystod pob gwers. Isod mae rhai enghreifftiau o beth a gafodd ei gyflawni;
1. Mesur gwair mewn cwpan plastig.
2. Helfa Blodau.
3. Rhicbren gyda brigau coed.
4. Labelu rhannau blodyn.
Yn ystod pob gwers awyr agored, roedd dwy weithgaredd ymlaen ac felly rhoddais gyfle i’r plant oedd wedi gweithio yn dda yn ystod yr wythnos i benderfynu a dewis be oeddent hwy  eisiau ei wneud gyntaf (Addysgeg: Dylanwadu: Ymdrech barhaus a gwydnwch dysgwyr).
Ardaloedd yn yr ardal allanol
Yn wahanol i wersi awyr agored, ceir ardaloedd allanol yn y Cyfnod Sylfaen fel arfer. Ceir mwy o gyfle iddynt weithio yn annibynnol yn yr ardal allanol gan gynnwys Llais y plentyn drwy gynnig iddynt pa weithgaredd maent eisiau ei wneud gyntaf. Mae cynnig cyfleoedd i ddysgu a datblygu eu dealltwriaeth a gwybodaeth am y byd mewn cyd-destun gwahanol o gymharu ag addysgu tu mewn (Moyles, 2005). Cytunai Tovey (2007) bod yr amgylchedd tu allan yn newid pan mae plant ac oedolion yn rhyngweithio yno. Mae’n cynnig cyfle i’r plant ddefnyddio eu profiadau blaenorol drwy symudiadau, mynegi eu teimladau drwy chwarae rôl a gwneud cysylltiadau gyda'r byd o’u cwmpas (Ovury, 2000). Esbonwyd y dylai bod pob plentyn dderbyn y cyfle i ffocysu ar bynciau sydd â diddordeb iddyn nhw, ac felly byddai'r plant yn gallu arbrofi os ydynt eisiau mynd ymhellach yn y maes yna (Alexander, 2010; Holt, 1983). Gellir cytuno hefyd fod hyn yn rhoi cyfle i’r plentyn dderbyn cyfrifoldeb ac yn rhan o’r camau sy’n digwydd yn ei haddysg (Bilton, 2010). Gan wneud hyn esboniai Dweck (2012) bod plant yn derbyn y ffordd bositif o feddwl am sut maent am fynd ati i gyflawni gweithgareddau newydd. Yn hytrach na meddwl na fyddent yn gallu ei wneud ac yn ddihyder, mae’r plentyn yn mynd ati i feddwl yn bositif ac yn credu y byddent yn gallu cyflawni'r dasg. O ganlyniad i hyn bydd y plentyn yn datblygu ei meddylfryd ymhellach (Dweck 2012). Er na fyddai'r plant yn hollol rydd o oruchwyliaeth, byddai mwy o siawns i’r plant deimlo’n hapusach a ni fyddent o dan straen (Bilton, 2010). I ychwanegu at hyn, bydd y plant yn gallu datblygu gwytnwch, addysgu yn annibynnol, a sgiliau byddent yn gallu ei ddefnyddio o ddydd i ddydd (Claxton, 2002).
Tripiau & Ymweliadau Ysgol
Strategaeth a fyddai’n sicrhau profiadau dysgu cyfunol yw cynnwys tripiau addysgol ac ymweliadau. Er mwyn sicrhau bod y tripiau/ ymweliadau o fudd i’r plant, rhaid i’r  disgyblion  ddeall  beth yw gwerth yr ymweliad. Dylai bod pob plentyn weld ymweliad ysgol fel ffordd wahanol o ddatblygu ei dealltwriaeth, ac nid yw’n ddiwrnod i ffwrdd o ddysgu (Scales, 2012). Credaf fod y ddamcaniaeth hon yn profi pwysigrwydd trafod pwrpas pob ymweliad cyn iddynt fynd arno, a'i bod yn ymwybodol o beth byddent yn ffocysu arno. Mae’n holl bwysig gwneud yn siwr bod cysylltiad rhwng lleoliad yr ymweliad gyda beth maent wedi bod yn ei wneud yn y dosbarth. Mae hyn yn rhoi cyfle i’r plant adfyfrio ar beth maent wedi ei ddysgu (Lei, 2010).  Yn ychwanegol, wrth gynllunio ymweliad ar gyfer y dosbarth, mae’n hanfodol bod profiad yn cysylltu gyda’r cwricwlwm. Byddai hyn hefyd yn rhoi cyfle i ddefnyddio y safon dilyniant mewn dysgu (Addysgeg: Hyrwyddo: Dilyniant mewn dysgu) (Coughlin, 2010). Rhaid ystyried efallai na fyddai rhai plant â diddordeb yn y pwnc sy’n cysylltu gyda’r ymweliad (Fries-Gaither & Lightle, 2011). Felly yn ystod y gwersi cyn yr ymweliad rhaid amrywio'r dulliau dysgu er mwyn ceisio tynnu sylw a creu apel y thema i bob disgybl. 
Dysgu Ar Lein
Fel yr esbonwyd o fewn un o’r diffiniadau mae dysgu ar lein yn rhan o brofiadau dysgu cyfunol (Whitelock & Jelfs, 2003). Mae bosib darparu addysgu ar lein gan roi'r cyfle i’r athrawon drefnu'r disgyblion mewn grwpiau bach neu fawr i geisio cwblhau tasgau, boed adref neu yn yr ysgol. Er mae’n gallu cymryd amser i gyfrannu profiadau dysgu cyfunol yn rhan o waith yr ysgol, mae’r buddion sy’n dod o’r strategaeth hyn yn amlwg o fewn llwyddiannau'r disgyblion ac yr athrawon (Young, 2015). Wrth ddefnyddio addysgu ar lein yn rhan o’r cynllunio mae’n bwysig  cadw mewn cof nad yw’r nod yn ymwneud yn bennaf â thechnoleg, ond  darparu addysg â phwrpas yn bennaf. (Horn, 2014). Mae cynnwys technoleg yn rhoi cyfle i’r plant ei ddefnyddio er mwyn ehangu ei dealltwriaeth a sgiliau  ymhellach, hyd yn oed tu allan i’r ystafell ddosbarth (Bowen, 2006). Felly pe byddwn yn defnyddio dysgu ar lein yn rhan o fy nghynllunio mae’n bwysig fy mod yn pwysleisio pwysigrwydd ffocysu ar y wybodaeth a’r dasg mae’r plant yn ei wneud, yn hytrach nar  dechnoleg maent yn ei ddefnyddio. Yn ychwanegol, credaf y byddai’n syniad da i ddarparu cyrsiau i athrawon yr ysgol ynglŷn â sut i ddefnyddio'r rhaglenni sydd ar gael ar y we yn gywir. Byddai hyn yn rhoi cyfle i ddatblygu hyder y staff o fewn sut i’w defnyddio, ac yn y pen draw byddent yn gallu ei ddefnyddio yn effeithiol yn y dosbarth (Slusser, 2015). I gefnogi'r pwynt hwn, gellir trafod beth ddywedwyd gan Boyel et al. (2003) a Hughes (2007), esbonwyd nad ydynt yn credu y byddai eu rhaglenni hwy wedi llwyddo heb derbyn hyfforddiant. Er mwyn datblygu hyn ymhellach ac yn gynt, byddai cyfle i gyflwyno beth yw profiadau dysgu cyfunol a sut i’w ddefnyddio yn y dosbarth i ddarpar athrawon wrth gyflawni ei lleoliadau ysgol (O’Byrne & Pytash, 2015). Gellir cefnogi y ddamcaniaeth yma drwy edrych ar bethh beth ddywedai  Kolb (1984). Esboniai bod y profiadau maent yn ei dderbyn yn ehangu ar ei dealltwriaeth hwy gan ffocysu ar y trosglwyddiad o’i wneud yn y dosbarth ac yna adfyfyrio, cymryd rhan yn y cyrsiau yn ymwneud â dysgu cyfunol er mwyn deall ei fuddion a sialensiau (Kolb, 1984). Serch hynny yn y pen draw, dylai athrawon barhau i ddefnyddio gwersi wyneb yn wyneb yn rhan o’u cynllunio, ac ystyried pa wersi a fyddent yn gallu trawsnewid i fod ar lein (Blended Learning Edutopia, 2014).

Er mwyn dod i gasgliad credaf ei fod yn bwysig fy mod yn ystyried un o fy nulliau  o brofiadau dysgu cyfunol sef ‘Gwersi Awyr Agored’. Credaf fy mod wedi magu nifer o ddulliau er mwyn datblygu fy ffordd  o’u ddefnyddio yn fy nghynllunio. Wrth ystyried y dyfodol gwelwyd bod “dysgu cyfunol” yn strategaeth ddefnyddiol, gefnogol, hyblyg ac yn dod â mwynhad i mewn i addysg y plant (Hamit Caner, Bayram Güzer, 2014). Ond ar y llaw arall nid yw’r ffactorau hyn yn ddigon i greu awyrgylch ar gyfer addysgu llwyddiannus. Felly, er mwyn sicrhau hyn, bydd rhaid gwneud yn siŵr fy mod yn defnyddio dysgu cyfunol mewn amgylcheddau sy’n annog y plant i gymryd rhan mewn sefyllfaoedd sy’n cyfiawnhau ei bod yn datblygu ei dealltwriaeth o’r testun dan sylw. (Caner, Güzer, 2014). Er mwyn bwrw'r targed yma, byddaf yn ceisio amrywio yn yr amgylchedd rwyf yn ei ddefnyddio gan addasu'r gwersi i geisio tynnu diddordeb y plant i’r gweithgareddau. Credaf bydd cyfle i fwrw amryw o’r safonau'r un pryd.Byddwn yn gallu bwrw profiadau dysgu cyfannol gyda chyd-destunau bywyd go iawn, dilys gan ddefnyddio ardaloedd chwarae rôl. Gan wneud hyn bydd cyfle i mi gynnig y cyfle o gefnogaeth bellach ac addysg o fewn mwy o fanylder (Garrison & Kanuta, 2004).
Gan ystyried sut byddaf yn gallu sicrhau fy mod yn plethu'r strategaeth hon i mewn i Gwricwlwm i Gymru (2020), credaf bydd cyfleoedd i’w wneud o fewn pob maes. Gellir cynnwys y meysydd dysgu a phrofiad yn rhan o wersi awyr agored drwy adfyfyrio ar beth gafodd ei wneud gyda’r maes penodol yn yr ystafell ddosbarth, er enghraifft; roedd un o fy ngwersi thema wedi ei selio ar Ferched Beca. Ceisiais ddefnyddio amryw o feysydd dysgu megis; Ieithoedd, Llythrennedd a Chyfathrebu, Y Celfyddydau Mynegiannol, a.y.b. Roedd y wers awyr agored yn ymwneud â hyn a gafodd ei gyflwyno yn y dosbarth, gan geisio defnyddio sialc i ddarlunio sut roedd merched Beca yn edrych yn ystod y cyfnod, a sut y byddai hi’n edrych yn y presennol. Roedd hyn yn rhoi cyfle i’r plant adfyfyrio ar beth roeddent wedi ei ddysgu ynglŷn â beth roedd Merched Beca yn ei wisgo a cheisio addasu eu dillad gan ddefnyddio ei dychymyg yn annibynnol. Credaf fod defnyddio dysgu cyfunol yn strategaeth werthfawr gan ei fod yn rhoi cyfleoedd i’r plant i weithio yn annibynnol a datblygu ei sgiliau astudio, er mae’n rhaid ystyried na fyddai hyn yn gweithio i rai unigolion (Wivell & Day, 2015).
Felly, i grynhoi byddaf yn parhau i addasu fy ngwersi er mwyn cyrraedd canllawiau Cwricwlwm i Gymru (2020), gan geisio sicrhau bod mwynhad yn rhan o’r wers (Waite et al, 2016), a bod y disgyblion  yn derbyn yr hyder angenrheidiol yn eu hamgylchedd hwy (Leavers 2012). Er mwyn cyfiawnhau hyn, byddaf yn defnyddio strategaeth Jennings (2014) yn fy nghynllunio ac yn ceisio sicrhau bod y pedwar elfen hanfodol wedi cael eu cynnwys.

